Mullo

(Moratthi - mulla; Hindi - muro, muli; Gujrati - mura; Kon'nodd - mulongi; Somskrit - hostidont, mulok; Inglix - raeddix; Laettin - refenos, sottauhos; kull: krusiferi).

Mamsall mullam axil'li, ek vorsobhor zogpi vonspot ,chodd korun bhajekhatir pikoitat. Te khatir mullam, panam ani khodd hacho upeg kortat. Horvo mullo khatat. Sadaroponnan mulleacho rong dhovo asta ani akar xonkhacho asta. Lambai sumar 25 te 40sem'mi. Ani golai sumar 3.5 te 5sem'mi. Te ruchik matxe tikhott astat. Zounpuri va nevari mullea prokarant mulleachi labam-i khubuch vhodd (75-90sem'mi.) ani golai 50-60sem'mi. Asta.

Tollakoddolim panam lamb, pisache akritichim ani danteri astat. Modle lamb tallyek levo tambddim va dhovim fulam yetat. Yuropiyon mulleam'modim tambdde, zamblle toxech xenduri rongache mulle astat. Mulleacho akar, rong, pernni te kaddhnnimerenocho kall ani ruch hatunt zaite prokar disun yetat.

He vonspoticho prokar somvsarant sogllekodden asun refenos he tiche prozatint vott'tt dha zati asat. Choddxo zati bhumdhy doreavattharantleo asun re. Sottauhos hi zat thoinchean bhartant aili oxem mantat. Kaim xastrogoneanchea motan mulleachem mullsthan modhy ani ostont chin ani bharot hea vattharant asumye. Itihasaadlea kallant thoim mulleacho khadean mhunn vapor zatlo. Mohabharot, kouttili-i orthoxastr, chorkosomhita adi somskritogronthant 'mulok' hea namvan mulleacho ul'lekh melltta.

Bhartant sogllekodden mulleachi lagoudd kortat. Doreache patllesaun 300 mi. Unchayeuylea himaloyantlea dongrak vattharant hem pik zaunk xokta. Hem thondd hovamanantolem pik asun kaim thollavea prokaranchi vorsobhor lagoudd zata. Dokxinn bhartant hem pik vorsoibhor asta. Hem pik zhottpott vaddpi asun prokarapromann pernnisaun 30 te 50 disant toyar zata. Hem pik khoinchey zomnint vaddtta. Supik ani reuntt zomnint hem pik borem yeta.

Lagouddintole porne ani sudarit dexi prokar oxeH 1) boramasiH hachi vorsobhor lagoudd korpak melltta.

2)zounpuri va nevari : hea prokarache mulle akarona vhodd asun vojnak 5 saun 15 kigre. Va choddoi asta.

3)pusa chetki : ho mullo 40-45 disant toyar zata.

4)pusa dexi : ho mullo 30-45 sem'mi. Lamb, tonkakodde oxir ani tikhott asun khoddakoddolem tonk pachvem asta.

5)silekxon-271: ho mullo 30-40 sem'mi. Lamb nitoll dhovo ani matso tikhott asta. Hachem khaxeloponn mhollear to sumar 10 disam'meren khaupasaroko asta. Hache bhair tambddo lamb, zambhllo lamb, lokhnovi adi zaite dexi prokar lagouddikhal asat.

Axiai prokarHhe mulle gullgullit, kurkurit 3.5-5 sem'mi. Veasache ani 22-30sem'mi. Lamb astat. Hatunt jepniz vhaitt, ai. Ech. Ar . 11 ani sokurazuma he her prokar astat.

Mullo zomnintuch vaddtta axil'lean lagouddi adim zomnichi bore toren moxagot korop gorjechem. Don meram modim sumar 50 sem'mi. Ontor dourotat. Va sopatt vafeacher 30x15 sem'mi. Ontracher bi

 Chitr Prodorxon 

Polleiat 
Radish

वर्ग:Konknni
वर्ग:Ruk, Zhaddam , Fullam, Follam ani Bhaji
वर्ग:Romi panam